ജെ.എം.ഡബ്ള്‍യൂ. ടേണര്‍ - വിക്കിപീഡിയ

# ജെ.എം.ഡബ്ള്‍യൂ. ടേണര്‍

### വിക്കിപീഡിയ, ഒരു സ്വതന്ത്ര വിജ്ഞാനകോശം.

കുറുക്കുവഴി(?)

ടര്‍ണര്‍ വരച്ച സ്വന്തം ഛായാചിത്രം

ജോണ്‍ മാല്ലോര്‍ഡ് വില്യം ടര്‍ണര്‍ ഒരു ഇംഗ്ലീഷ് ചിത്രകാരനും കലാകാരനും ആയിരുന്നു.

ടര്‍ണര്‍ 1775-ല്‍ ലണ്ടനില്‍ ജനിച്ചു. (ജനനത്തീയതി ഏപ്രില്‍ 23-നു അടുത്താണെന്ന് വിശ്വസിക്കുന്നു, ഇതിന്‍ ആധികാരിക രേഖകളില്ല.) അദ്ദേഹത്തിന്റെ പിതാവ് ഒരു വെപ്പുമുടി (തിരുപ്പന്‍) നിര്‍മ്മാതാവായിരുന്നു. ടര്‍ണറുടെ അമ്മ മാനസിക രോഗിയായിരുന്നു. ടര്‍ണര്‍ ചിത്രം വരച്ചു തുടങ്ങിയപ്പോള്‍ ബ്രെന്റ്ഫോര്‍ഡ് എന്ന സ്ഥലത്തുള്ള അമ്മാവന്റെ ഭവനത്തിലേക്ക് ടര്‍ണറെ താമസിക്കാന്‍ അയച്ചു.

ടര്‍ണര്‍ ലണ്ടനിലെ റോയല്‍ അക്കാദമി ഓഫ് ആര്‍ട്ട് എന്ന സ്ഥാപനത്തില്‍ 15-ആം വയസ്സില്‍ വിദ്യാര്‍ത്ഥി ആയി. അക്കാദമിയുടെ പ്രശസ്തമായ കലാപ്രദര്‍ശനത്തില്‍ ടര്‍ണറുടെ ഒരു വാട്ടര്‍കളര്‍ ചിത്രം 1790-ല്‍ പ്രദര്‍ശിപ്പിച്ചു. അപ്പോള്‍ ടര്‍ണര്‍ അക്കാദമിയില്‍ ചേര്‍ന്നിട്ട് ഒരു വര്‍ഷമേ ആയിരുന്നുള്ളൂ. 1802-ല്‍ വെറും 28 വയസ്സുമാത്രം പ്രായം ഉള്ളപ്പോള്‍ ടര്‍ണര്‍ റോയല്‍ അക്കാദമിയുടെ അംഗമായി തിരഞ്ഞെടുക്കപ്പെട്ടു. പിന്നീട് പ്രൊഫസര്‍ ഓഫ് പെര്‍സ്പെക്ടീവ് എന്ന പദവിയിലേക്ക് ടര്‍ണര്‍ ഉയര്‍ന്നു. 1802-ല്‍ ടര്‍ണര്‍ യൂറോപ്പ് ചുറ്റിസഞ്ചരിച്ചു. ഫ്രാന്‍സ്, സ്വിറ്റ്സര്‍ലാന്റ് എന്നീ രാജ്യങ്ങള്‍‍ അദ്ദേഹം സന്ദര്‍ശിച്ചു. അദ്ദേഹം പാരീസിലെ ലൂവ്ര് മ്യൂസിയവും സന്ദര്‍ശിച്ചു. പിന്നീട് പലപ്പോഴും യൂറോപ്പ് ചുറ്റിസഞ്ചരിച്ച ടര്‍ണര്‍ ഇറ്റലിയിലെ വെനീസ് പലതവണ സന്ദര്‍ശിച്ചു. തന്റേതായ ഒരു ശൈലി രൂപപ്പെടുത്തിയ ടര്‍ണര്‍ നിറം, രൂപം എന്നിവ യഥാര്‍ത്ഥ്യത്തെക്കാളും ഉയര്‍ന്നുനിന്നവയോ സ്ഥൂലമോ റൊമാന്റിക് ചിത്രങ്ങള്‍ വരച്ചുതുടങ്ങി. റിയലിസ്റ്റിക്ക്, സൂക്ഷ്മ ചിത്രങ്ങള്‍ അല്ലായിരുന്നു ടര്‍ണറുടെ ചിത്രങ്ങള്‍. ആ കാലത്ത് ഇത് ചിത്രങ്ങളുടെ കലാമൂല്യത്തെ കുറിച്ച് തര്‍ക്കങ്ങള്‍ക്കു കാരണമായി. എന്നാല്‍ ഇന്ന് ടര്‍ണറുടെ ഈ ചിത്രങ്ങള്‍ അദ്ദേഹത്തിന്റെ ഏറ്റവും ആരാധിക്കപ്പെടുന്ന ചിത്രങ്ങളില്‍ ചിലതാണ്. മരിക്കുന്ന സമയത്ത് ബ്രിട്ടീഷ് രാജ്യത്തിനായി ടര്‍ണര്‍ 300 എണ്ണച്ചായ ചിത്രങ്ങളും 20,000 ജലച്ഛായ ചിത്രങ്ങളും വിട്ടിട്ടുപോയി. അദ്ദേഹത്തിന്റെ ജലച്ഛായ ചിത്രങ്ങളില്‍ ചിലത് ടര്‍ണറുടെ ഏറ്റവും അമൂര്‍ത്തവും സ്ഥൂലവുമായ ചിത്രങ്ങളാണ്.

ദ് ഫൈറ്റിംഗ് റ്റെമെയിര്‍, 1839-ല്‍ വരച്ച ചിത്രം

ടര്‍ണര്‍ ഒരിക്കലും വിവാഹം കഴിച്ചില്ല. എങ്കിലും തന്റെ വെപ്പാട്ടിയായ സാറാ ഡാന്‍ബിയില്‍ നിന്ന് ടര്‍ണര്‍ക്ക് രണ്ടു കുട്ടികള്‍ ജനിച്ചു. തന്റെ ജീവിതത്തിന്റെ സിംഹഭാഗവും ടര്‍ണര്‍ തന്റെ പിതാവിനോടൊത്ത് ജീവിച്ചു. അദേഹത്തിന്റെ പിതാവ് 1829-ല്‍ മരിക്കുന്നതുവരെ ടര്‍ണരെ ചിത്രശാലയില്‍ സഹായിച്ചു.

തന്റെ കലാജീവിതത്തിന്റെ ആദ്യകാലത്ത് ചരിതങ്ങളിലെ ഭൂപശ്ചാത്തലങ്ങള്‍ വരച്ചിരുന്ന ചിത്രകാരന്മാരായ ക്ലോഡ് ലൊറെയ്ന്‍, നിക്കൊലാ പൂ‍സ്സിന്‍ എന്നിവരുടെ ചിത്രങ്ങള്‍ ടര്‍ണറെ സ്വാധീനിച്ചു.

അദ്ദേഹത്തിന്റെ ഏറ്റവും പ്രശസ്തമായ ചിത്രങ്ങളില്‍ ദ് ഫൈറ്റിംഗ് റ്റെമെറെയിര്‍ എന്ന കപ്പല്‍ പൊളിച്ചുനീക്കാനായി അടുപ്പിച്ചിരിക്കുന്നു എന്ന ചിത്രം ഉള്‍പ്പെടുന്നു. ബാറ്റില്‍ ഓഫ് ട്രഫാള്‍ഗാര്‍ എന്ന യുദ്ധത്തില് ഉപയോഗിച്ച പ്രശസ്തമായ യുദ്ധക്കപ്പലിന്റെ ചിത്രമാണ് ദ് ഫൈറ്റിംഗ് റ്റെമെറെയിര്‍ എന്ന് അറിയപ്പെടുന്ന ഈ ചിത്രം :-). മറ്റു ചിത്രങ്ങളില്‍ റെയിന്‍, സ്റ്റീം ആന്റ് സ്പീഡ് - ഒരു തീവണ്ടി ഒരു പാലം കടക്കുന്ന ചിത്രം, സ്നോ സ്റ്റോം - ഒരു ആവിക്കപ്പല്‍ തുറമുഖത്തേക്ക് അടുക്കാന്‍ ശ്രമിക്കുന്ന ചിത്രം, എന്നിവ ഉള്‍പ്പെടുന്നു. ചിത്രത്തിന് ശരിയായ ഭാവം കൊടുക്കുവാനായി ഒരു കൊടുങ്കാറ്റില്‍ ടര്‍ണര്‍ തന്നെ ഒരു കപ്പലിന്റെ കൊടിമരത്തില്‍ ബന്ധിച്ചു. ഇങ്ങനെ കൊടുങ്കാറ്റിലെ കപ്പല്‍ എങ്ങനെയായിരിക്കും എന്ന് ടര്‍ണറിന് കാണാന്‍ കഴിഞ്ഞു. അദ്ദേഹത്തിന്റെ ചില പ്രശസ്തമായ ചിത്രങ്ങള്‍ മങ്ങിയ ഭൂപ്രകൃതിയിലൂടെയും പ്രഛണ്ഡമായ കൊടുങ്കാറ്റുകളിലൂടെയും പ്രകൃതിയുടെ വന്യത കാണിക്കുന്നു.

റെയിന്‍, സ്റ്റീം, ആന്റ് സ്പീഡ് (മഴ, നീരാവി, വേഗത) 1844-ല്‍ വരച്ച ചിത്രം.

പ്രായം ചെല്ലുംതോറും ടര്‍ണറുടെ സ്വഭാവം വിചിത്രമായിക്കൊണ്ടിരുന്നു. അദ്ദേഹം എപ്പോഴും വിഷാദരോഗത്തിന് അടിമയായി. ചെത്സീ എന്ന സ്ഥലത്ത് 1851 സെപ്റ്റംബര്‍ 19-നു ടര്‍ണര്‍ അന്തരിച്ചു. സെന്റ് പോള്‍സ് കത്തീഡ്രലില്‍ ജോഷ്വ റെയ്നോള്‍ഡ്സ് എന്ന ചിത്രകാരന്റെ ശവകുടീരത്തിനടുത്തായി ടര്‍ണറെ സംസ്കരിച്ചു.

ടര്‍ണര്‍ ജീവിച്ചിരുന്നപ്പോള്‍ തന്നെ ചില ആള്‍ക്കാര്‍ ടര്‍ണര്‍ ഒരു ജീനിയസ് ആണെന്നു കരുതി. മറ്റുചിലര്‍ ടര്‍ണര്‍ പ്രായം ചെന്നപ്പോള്‍ വരച്ച ചിത്രങ്ങള്‍ യാതാര്‍ത്ഥ്യമുള്ളവ അല്ല എന്ന് പരാതിപ്പെട്ടു. ചിലര്‍ ടര്‍ണര്‍ ഒരു ചൂലുകൊണ്ടാണ് വരച്ചതെന്ന് തമാശ പറഞ്ഞു. എങ്കിലും കൂടുതലും ആളുകളുടെ അഭിപ്രായത്തില്‍ ടര്‍ണറുടെ ചിത്രങ്ങള്‍ സമ്പൂര്‍ണ്ണ പ്രതിഭ കാണിക്കുന്നു.

സ്നോസ്റ്റോം (മഞ്ഞുകൊടുങ്കാറ്റ്) - അഴിമുഖത്തിനടുത്തുള്ള ആവിക്കപ്പല്‍ ആഴമില്ലാത്ത വെള്ളത്തില്‍ സിഗ്നലുകള്‍ കൊടുക്കുന്നു, അടയാളം നോക്കി സഞ്ചരിക്കുന്നു., 1842-ല്‍ വരച്ച ചിത്രം.
വിക്കിമീഡിയ കോമണ്‍സില്‍

ഈ ലേഖനവുമായി ബന്ധപ്പെട്ട കൂടുതല്‍ പ്രമാണങ്ങള്‍ ലഭ്യമാണ്‌

Retrieved from "http://ml.wikipedia.org../../../%E0%B4%9C/%E0%B5%86/2E/%E0%B4%9C%E0%B5%86.%E0%B4%8E%E0%B4%82.%E0%B4%A1%E0%B4%AC%E0%B5%8D%E0%B4%B3%E0%B5%8D%E2%80%8D%E0%B4%AF%E0%B5%82._%E0%B4%9F%E0%B5%87%E0%B4%A3%E0%B4%B0%E0%B5%8D%E2%80%8D.html"

സൂചികകള്‍: Artists | 1775 births | 1851 deaths

##### Views

- ലേഖനം
- സംവാദം
- ഇപ്പോഴുള്ള രൂപം

##### ഉള്ളടക്കം

- പ്രധാന താള്‍
- പുതിയ താളുകള്‍
- സമകാലികം
- ലേഖനം തുടങ്ങുക

##### പങ്കാളിത്തം

- വിക്കി സമൂഹം
- വിക്കി പഞ്ചായത്ത്
- സംഭാവന

##### വഴികാട്ടി

- സഹായം
- മാര്‍ഗ്ഗരേഖകള്‍

##### ആശയവിനിമയം

- തല്‍സമയ സം‌വാദം

##### തിരയുക

##### ഇതര ഭാഷകളില്‍

- Afrikaans
- Česky
- Dansk
- Deutsch
- Ελληνικά
- English
- Español
- Français
- Galego
- Иронау
- Italiano
- עברית
- Lëtzebuergesch
- Nederlands
- 日本語
- ‪Norsk (bokmål)‬
- Polski
- Português
- Română
- Русский
- Suomi
- Svenska